laion/Wikipedia-Exotic huggingface dataset:
অশ্বক্রান্ত মন্দির

অশ্বক্রান্ত মন্দির ব্রহ্মপুত্রর উত্তর পারে আসামের উত্তর গুয়াহাটিতে অবস্থিত তীর্থস্থান৷ এখানে প্রায় সম আয়তনের দুটি মন্দির আছে৷ একটি ব্রহ্মপুত্রের পারে পাহাড়ের নিম্ন ভাগে, অন্যটি পাহাড়ের উপরভাগে অবস্থিত৷ কিংবদন্তি অনুসারে, নরকাসুরকে বধ করার জন্য শ্রীকৃষ্ণ কামরূপে আসায় এই স্থানে অশ্ব বা ঘোড়ার দ্বারা ক্রান্ত বা অতিক্রান্ত হওয়ার জন্য এই অঞ্চলের নাম অশ্বক্রান্ত হয়৷ কোনো কোনো মতে এই অঞ্চল অশ্বক্লান্ত নামেও পরিচিত। জনশ্রুতি অনুযায়ী, এই অঞ্চলে খোঁজ পেয়ে শ্রীকৃষ্ণ নরকাসুরকে বধ করেছিলেন। এখানে তার অশ্ব ক্লান্ত হয়ে পড়ে আর স্থানটি 'অশ্বক্লান্ত' নাম পায়৷ ব্রহ্মপুত্রের পারে একটি টিলার শিলায় কিছুটা ঘোড়ার খুরের মত চিহ্ন দেখা যায়৷ শ্রীকৃষ্ণ যেখানে ভরির খোঁজ পান তার নাম বিষ্ণুপদ৷ পৌরাণিক শাস্ত্র মতে এটি অশ্বগয়া আর এখানে মৃতদের আত্মার সদ্গতির জন্য পিণ্ডদান করা হয়৷ আজকাল ʼঅশ্বক্লান্তʼ বা ʼঅশ্বক্রান্তʼ দুটি শব্দেরই সমঅর্থে প্রয়োগ দেখা যায়৷ পাহাড়ের নিম্ন অংশে অবস্থিত মন্দিরটির কাছে অশ্বক্রান্ত নামের একটি কুণ্ডও ছিল৷ বর্তমানে অবশ্য এই কুণ্ড ব্রহ্মপুত্রের বুকে লীন হয়ে গেছে। চৈত্র মাসের অশোকাষ্টমী তিথিতে এখানে স্নান করার জন্য বহু তীর্থযাত্রীর সমাগম হয়৷ ১৭২০ সালে আহোম স্বর্গদেউ শিবসিংহ এই মন্দির নির্মাণ করিয়েছিলেন বলে জানা যায়৷ হিন্দুদের জন্য অশ্বক্রান্তর মাহাত্ম্য অসীম৷ সত্য যুগে পুষ্কর, ত্রেতাতে নৈমিষারণ্য, দ্বাপরে কুরুক্ষেত্র আর কলিতে অশ্বক্রান্ত পবিত্র তীর্থ বলে জনবিশ্বাস প্রচলিত৷ মন্দিরটির বর্তমান জায়গা প্রায় ৪৩ বিঘা ৪ কাঠা ১৭ লেচা৷ বিশ্ব ঐতিহ্য, দ্বিতীয় প্রকাশ, শান্তনু কৌশিক বরুয়া,পৃষ্ঠা নং ১০ টেমপ্লেট:অসমের হিন্দুধর্মের মঠ-মন্দির
এবং কিরীটী

এবং কিরীটী একটি বাংলা রহস্যকাহিনী মূলক চলচ্চিত্র, যার পরিচালক হলেন অনির্বান পারিয়া এবং প্রযোজক বাবুলাল সাহু। ২০১৭ সালে প্রকাশিত এই ছবিটি নীহাররঞ্জন গুপ্তের কিরীটী রায়ের গোয়েন্দা কাহিনী রতিবিলাপ অনুসারে নির্মিত। এই ছবিতে কিরীটী রায়ের চরিত্রে অভিনয় করেন প্রিয়াংশু চ্যাটার্জী। কলকাতায় অনুষ্ঠিত একটি পার্টিতে রাত্রে খুন হয়ে যান একজন। ঘটনাচক্রে সেখানে উপস্থিত ছিল বিখ্যাত গোয়েন্দা কিরীটী রায়। সে তদন্ত শুরু করে বুঝতে পারে উপস্থিত প্রায় প্রত্যেকেই সত্য গোপন করে যাচ্ছে। সিনেমার শেষে আসল অপরাধীকে চিহ্নিত করে কিরীটী। প্রিয়াংশু চ্যাটার্জী - কিরীটী বরুন চন্দ সৌগত বন্দ্যোপাধ্যায় - সুব্রত বিশ্বজিত চক্রবর্তী কৌশিক কর - রঞ্জন অনির্বান ভট্টাচার্য মৌমিতা গুপ্ত "কিরীটী নিয়ে মহা কেলেঙ্কারি"। Eisamay। ২০১৬-১০-২৬। সংগ্রহের তারিখ ২০১৯-০৯-১০।  "The Times Group"। epaperbeta.timesofindia.com। ২০১৮-০৫-০৫ তারিখে মূল থেকে আর্কাইভ করা। সংগ্রহের তারিখ ২০১৯-০৯-১০।
নীলাচলে কিরীটি

নীলাচলে কিরীটি হলো একটি বাংলা রহস্যকাহিনী মূলক চলচ্চিত্র। এটি ২০১৮ সালে অনিন্দ্য বিকাশ দত্তের পরিচালনায় ও রূপা দত্তের প্রযোজনায় প্রকাশিত হয়। সাহিত্যিক নীহার রঞ্জন গুপ্তের গোয়েন্দা কিরীটী রায়ের কাহিনী বসন্ত রজনী অবলম্বনে ক্যামেলিয়া প্রোডাকশনস প্রাইভেট লিমিটিড নির্মিত এই ছবিতে কিরীটী রায়ের ভূমিকায় অভিনয় করেছেন ইন্দ্রনীল সেনগুপ্ত। মধুচন্দ্রিমাতে স্ত্রী কৃষ্ণার সাথে পুরীতে এসে রহস্যে জড়িয়ে পড়ে কিরীটী রায়। পুলিশ এখানে একটি হোটেলের বেয়ারার মৃতদেহ আবিষ্কার করে। সেই হোটেলে তদন্তে গিয়ে কিরীটী জানতে পারে হোটেলের নিয়মিত অতিথি কালী সরকার নিখোঁজ। কালী আবার কিরীটীর ছোটবেলার বন্ধু। সুতরাং এই রহস্য সমাধানের ভার নেয় সে। হোটেল মালিক হরিত সান্যাল ও তার স্ত্রী রুনার রহস্যময় আচরণ কিরীটীকে সন্ধিগ্ধ করে তোলে। সে বুঝতে পারে বেয়ারার খুন ও কালী সরকার হত্যা একই সূত্রে বাঁধা। ইন্দ্রনীল সেনগুপ্ত - কিরীটী রায় ঋতুপর্ণা সেনগুপ্ত - রুনা অরুণিমা ঘোষ - কৃষ্ণা সমদর্শী দত্ত - সুব্রত শান্তিলাল মুখার্জি - হারিত অভিষেক চট্টোপাধ্যায় - কালী সরকার "সমুদ্রতটে কিরীটী"। anandabazar.com (ইংরেজি ভাষায়)। সংগ্রহের তারিখ ২০১৯-০৯-১০।  "Nilacholey Kiriti Movie Review {3.5/5}: Critic Review of Nilacholey Kiriti by Times of India"।
আবদুল ওয়াহিদ আদমজী

আবদুল ওয়াহিদ আদমজী ছিলেন একজন পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা। আদমজী ১৯০৮ সালে ব্রিটিশ ভারতের বার্মার ইয়াঙ্গুনে জন্মগ্রহণ করেছিলেন। তিনি বার্মায় পড়াশোনা শেষ করেছেন। তিনি আদমজী গ্রুপের প্রতিষ্ঠাতা আদমজী হাজী দাউদের বড় ছেলে। আদমজী ১৯২৫ সালে আদমজী গ্রুপে যোগ দিয়েছিলেন, তিনি বার্মার ম্যাচের কারখানা এবং গ্রুপের রাইস মিলে কাজ করেছিলেন। ১৯৩৮ থেকে ১৯৪৮ সাল পর্যন্ত তিনি ব্রিটিশ ভারতে এই গোষ্ঠীর সম্প্রসারণ করেছিলেন। ১৯৪৮ সালের ২৮ জানুয়ারি তার পিতার মৃত্যুর পরে তিনি আদমজী গ্রুপ এবং আদমজী পরিবারের প্রধান হিসাবে তার পিতার স্থলাভিষিক্ত হন। তিনি আদমজী গ্রুপকে প্রসারিত করেছিলেন এবং পাকিস্তানের শিল্পায়নে গুরুত্বপূর্ণ ভূমিকা পালন করেছিলেন। তিনি পূর্ব পাকিস্তানের আদমজী জুট মিলস প্রতিষ্ঠা করেছিলেন যা ছিল বিশ্বের বৃহত্তম পাট মিলস। তিনি পূর্ব পাকিস্তানে আদমজী চা উদ্যান প্রতিষ্ঠা করেছিলেন, তখন বিশ্বের বৃহত্তম চা ক্ষেত। ১৯৫৮ সালে তিনি পাকিস্তান সরকার কর্তৃক হিলাল-ই-পাকিস্তান ভূষিত হন। তিনি পাকিস্তান শিল্প ক্রেডিট ও বিনিয়োগ কর্পোরেশনের চেয়ারম্যান হিসাবে দায়িত্ব পালন করেছিলেন। ১৯৭১ সালে আদমজী গ্রুপটির মূল্য ৬০ মিলিয়ন ডলারেরও বেশি ছিল বলে অনুমান করা হয়েছিল, বাংলাদেশ যখন একটি স্বাধীন দেশে পরিণত হয়েছিল তখন তার মূল্য অর্ধেকেরও বেশি নিচে নেমে এসেছিলো। ১৯৭২ সালের ৪ জুলাই পাকিস্তানের করাচিতে আদমজী মারা যান। "Abdul W. Adamjee, Pakistani Magnate, Millionaire, Is Dead"। The New York Times। ৫ জুলাই ১৯৭২। সংগ্রহের তারিখ ৩ জুন ২০১৮।  "The Adamjee Legacy"। pmp.com.pk। ২৭ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৩ জুন ২০১৮।  Khan, Abdul Jamil (১৪ আগস্ট ২০১৩)। "The forgotten leader"। dawn.com। সংগ্রহের তারিখ ৩ জুন ২০১৮।
চীফ মেট্রোপলিটন ম্যাজিস্ট্রেট আদালত

চীফ মেট্রোপলিটন ম্যাজিস্ট্রেট আদালত হল এক ধরনের আদালত যা বাংলাদেশের বিভাগীয় শহরগুলোতে পাওয়া যায়। ফৌজদারি কার্যবিধির বিধান মোতাবেক একজন চীফ মেট্রোপলিটন ম্যাজিস্ট্রেট এই আদালতের প্রধান। ফৌজদারি কার্যবিধির সংশোধিত রূপ সরকারকে মহানগর এলাকায় একজন চীফ মেট্রোপলিটন ম্যাজিস্ট্রেট ও অন্যান্য ম্যাজিস্ট্রেট নিয়োগের ক্ষমতা দেয়। এতে এক বা একাধিক অতিরিক্ত চীফ মেট্রোপলিটন ম্যাজিস্ট্রেট নিয়োগের বিধানও নির্দেশ করা হয়েছে। ফৌজদারী কার্যবিধি অনুসরণ করতঃ সরকারের প্রাক-অনুমোদনের মাধ্যমে চীফ মেট্রোপলিটন ম্যাজিস্ট্রেটকে নিন্মবর্ণিত ক্ষমতা দেওয়া হয়েছে: মেট্রোপলিটন ম্যাজিস্ট্রেটদের একটি বেঞ্চ গঠন করা; বেঞ্চের অধিবেশন সময় এবং স্থান নির্ধারণ; অধিবেশন চলাকালীন মেট্রোপলিটন ম্যাজিস্ট্রেটদের মধ্যে যে কোনও পার্থক্য দূর করা মেট্রোপলিটন পুলিশ আইন অনুযায়ী কোনও পুলিশ কর্মকর্তার লিখিত প্রতিবেদনের ভিত্তিতে কেবল ফৌজদারি মামলা আদালতের বিচারের আওতায় আনা যায়। "Classes of Session Court"। bdlaws.minlaw.gov.bd (ইংরেজি ভাষায়)। সংগ্রহের তারিখ ২০১৮-০৫-০৪।  "Chief Metropolitan Magistrate – bdlaws.minlaw.gov.bd"। bdlaws.minlaw.gov.bd (ইংরেজি ভাষায়)। সংগ্রহের তারিখ ২০১৮-০৫-০৪।
কামানখোলা জমিদার বাড়ি

কামানখোলা জমিদার বাড়ি বাংলাদেশ এর লক্ষ্মীপুর জেলার লক্ষ্মীপুর সদর উপজেলার কামানখোলা নামক স্থানে অবস্থিত এক ঐতিহাসিক জমিদার বাড়ি। কবে নাগাদ এই জমিদার বংশ ও জমিদার বাড়ির সৃষ্টি তার সঠিক কোনো তথ্য জানা যায়নি। তবে প্রতিষ্ঠাতা হিসেবে জমিদার রাজেন্দ্র নাথ দাস তা জানা গেছে। মূলত তাদের জমিদারী ছিল লক্ষ্মীপুর জেলার রায়পুর উপজেলায়। আর এখানের জমিদারী ছিল দালাল বাজার জমিদারদের। তবে তাদের সাথে ভালো সম্পর্ক থাকায় তারা কামানখোলায় জমিদার বাড়ি তৈরি করতে দেন এই ভুল ধারণা প্রচলিত আছে। জমিদার পরিবাদের ভাষ্যমতে জমিদার যদুনাথ দাসের কোন পুত্র না থাকায় তিনি এক পুত্র দত্তক নেন। দত্তক নেবার বিষয়ে এক চমকপ্রদ কথা প্রচলিত আছে। বলা হয়ে থাকে তিনি পুত্র দত্তক নেবার সময় পুত্রের সমান স্বর্ন ও সম্পদ বিনিময় হিসেবে দেন।পরে তিনি যোজ্ঞ করে পুত্রের নাম গোত্র পরিবর্তন করেন।যার নাম হরেন্দ্র নারায়ন দাস। দালাল বাজার জমিদার এবং কামানখোলার জমিদাররা মূলত একই বংশ। পরিবার বেশ কিছু সদস্য ভারতে এবং দেশের বিভিন্ন স্থানে ছড়িয়ে যায়। এবং দালাল বাজারের জমিদার বাড়িটি বেশ পুরানো হয়ে যাওয়াতে বাড়ি স্থানান্তর করে চলে আসেন কামানখোলা। পর্যায়ক্রমে এখানে জমিদার বংশের ক্ষেত্রনাথ দাস, যদুনাথ দাস এবং হরেন্দ্র নারায়ন দাস এখানে জমিদারী পরিচালনা করেন। অনেকে মনে করেন এই বংশের কেউ বুঝি আর নেই। ভারতে,বাংলাদেশের কিছু জায়গায় এবং কামানখোলাতে এখনও তাদের বেশ কিছু বংশধর বসবাস করেন। জমিদার বাড়িটিতে প্রবেশাদ্বার, একটি দ্বিতল বিশিষ্ট্য ভবন, রক্ষী বাহিনীর ঘর, জল টংগী, পূজা মণ্ডপ, নৃত্য, সালিশী কক্ষ, দিঘী ও মঠ রয়েছে। এখানে এখনও লোকজনের বসবাস থাকাতে মোটামুটিভাবে জমিদার বাড়ির সকল অবকাঠামো বেশ ভালো অবস্থাই আছে। বাড়ির ভেতরের অংশে এখনও জমিদার পরিবারের বেশ সদস্য বসবাস করেন "নোয়াখালী ও লক্ষ্মীপুরের যত দর্শনীয় স্থান | banglatribune.com"। Bangla Tribune। ২০১৯-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৯-১০।  BanglaNews24.com। "চট্টগ্রাম বিভাগে দেখার মতো স্থান আছে ১৮৩টি !"। banglanews24.com (ইংরেজি ভাষায়)। সংগ্রহের তারিখ ২০১৯-০৯-১০।
বট এন্ড সোল্ড (বই)

বট এন্ড সোল্ড (ইংরেজি: bought and sold, অনু. কেনা এবং বেচা) হলো মেগান স্টিফেন্সের একটি 2016 স্মৃতিগ্রন্থ, যেটি হার্পারকোলিনস প্রকাশ করেছে।. একটি ১৪ বছরের ব্রিটিশ কিশোরীর একটি স্মৃতিকথা, যিনি প্রেমে পড়েছিলেন এবং তার দম্পতি প্রেমিকের দ্বারা যৌন দাসত্বের মধ্যে বিক্রি হয়েছিলো। "হার্পারকোলিনস"। ১২ জুন ২০১৯ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৯।  ডা গার্ডিয়ান ডা ইন্ডিপেন্ডেন্ট পালস[স্থায়ীভাবে অকার্যকর সংযোগ] ডেইলি মেইল
২০১৮ নিউজিল্যান্ড মহিলা ক্রিকেট দলের ইংল্যান্ড সফর

নিউজিল্যান্ড জাতীয় মহিলা ক্রিকেট দল ২০১৮ সালের জুলাইয়ে ইংল্যান্ড মহিলা ক্রিকেট দলের সাথে খেলার জন্য ইংল্যান্ড সফর করে। সফরসূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। মহিলা ওডিআই ম্যাচ গুলো খেলার পূর্বে উভয় দল দক্ষিণ আফ্রিকাকে সাথে নিয়ে একটি ত্রি-দেশীয় সিরিজ খেলে। ইংল্যান্ড মহিলা দল তিন-ম্যাচের সিরিজটি ২-১ এ জয় লাভ করে। ইংল্যান্ড মহিলা দল টসে জিতে ব্যাটিংয়ের সিদ্ধান্ত নেয়। ক্যাটি জর্জ (ইংল্যান্ড) তার ডব্লিউওডিআই অভিষেক হয়। রানের বিচারে নিউজিল্যান্ড মহিলা দলের বিপক্ষে ওডিআইয়ে এটা ছিল ইংল্যান্ড মহিলা দলের সবচেয়ে বড় বিজয়। পয়েন্ট: ইংল্যান্ড মহিলা ২, নিউজিল্যান্ড মহিলা ০। ইংল্যান্ড মহিলা দল টসে জিতে ব্যাটিংয়ের সিদ্ধান্ত নেয়। পয়েন্ট: ইংল্যান্ড মহিলা ২, নিউজিল্যান্ড মহিলা ০। ইংল্যান্ড মহিলা দল টসে জিতে ব্যাটিংয়ের সিদ্ধান্ত নেয়। লেই কাস্পারেক (নিউজিল্যান্ড) মহিলাদের একদিনের আন্তর্জাতিক ক্যারিয়ারে তার প্রথম ৫ উইকেট লাভ করে। পয়েন্ট: ইংল্যান্ড মহিলা ০, নিউজিল্যান্ড মহিলা ২। "England women to host South Africa, New Zealand in 2018"। ESPN Cricinfo। সংগ্রহের তারিখ ১৬ নভেম্বর ২০১৭।  "England confirm 2018 fixtures"। England and Wales Cricket Board। সংগ্রহের তারিখ ১৬ নভেম্বর ২০১৭।  "Jess Watkin, Bernadine Bezuidenhout called up for tour of Ireland and England"। International Cricket Council। সংগ্রহের তারিখ ২৬ এপ্রিল ২০১৮।  "England take on table leaders New Zealand"। International Cricket Council। সংগ্রহের তারিখ ৬ জুলাই ২০১৮।  "England v New Zealand: সোফি ডিভাইন's century leads tourists to victory"। BBC Sport। সংগ্রহের তারিখ ১৩ জুলাই ২০১৮।  "England confirm squad for New Zealand ODIs"। England and Wales Cricket Board। সংগ্রহের তারিখ ২ জুলাই ২০১৮।  "New Zealand women call up Watkin, Bezuidenhout for England tour"। ESPN Cricinfo। সংগ্রহের তারিখ ২৬ এপ্রিল ২০১৮।  "England v New Zealand: Hosts win 142 রানে বিজয়ী in first ODI at Headingley"। BBC Sport। সংগ্রহের তারিখ ৮ জুলাই ২০১৮।  "Sophie Devine delivers New Zealand consolation win after Leigh Kasperek takes five wickets"। ESPN Cricinfo। সংগ্রহের তারিখ ১৩ জুলাই ২০১৮।  Series home at ESPN Cricinfo
পুরী রেলওয়ে স্টেশন

পুরী রেলওয়ে স্টেশন একটি টার্মিনাল ট্রেন স্টেশন এবং ভারতের ওড়িশা রাজ্যের সমুদ্র উপকূলীয় মন্দির শহর পুরীকে রেল পরিষেবা প্রদান করে। ১৮৯৭ সালের ১ ফেব্রুয়ারি খুর্দা রোড-পুরী বিভাগটি রেল চলাচলের জন্য উন্মুক্ত করা হয়। রেলওয়ে স্টেশনটি আরও সুবিধাসহ একটি ঐতিহ্যগত হিন্দু মন্দির কাঠামোতে পুনরায় সংস্কার করা হয়। বেঙ্গল নাগপুর রেল ১৯৪৪ সালে জাতীয়করণ করা হয়। পূর্ব রেল ১৯৫২ সালের ১৪ এপ্রিল মুঘলসরাইয়ের পূর্ব ইস্ট ইন্ডিয়ান রেলওয়ে কোম্পানির অংশ এবং বেঙ্গল নাগপুর রেলওয়ে নিয়ে গঠিত হয়। ১৯৫৫ সালে, দক্ষিণ পূর্ব রেল পূর্ব রেল থেকে পৃথক করা হয়। এটি বেশিরভাগ পূর্বের বেঙ্গল নাগপুর রেল দ্বারা চালিত রেলপথের সমন্বয়ে গঠিত। ২০০৩ সালের এপ্রিলে শুরু হওয়া নতুন জোনের মধ্যে পূর্ব উপকূলীয় রেল এবং দক্ষিণ পূর্ব মধ্য রেল ছিল। এই উভয় রেলপথ দক্ষিণ পূর্ব রেল থেকে পৃথক করে চালু করা হয়। "Major Events in the Formation of S.E. Railway"। South Eastern Railway। ১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।  "Geography – Railway Zones"। IRFCA। সংগ্রহের তারিখ ১০ এপ্রিল ২০১৩।  "IR History: Part – IV (1947–1970)"। IRFCA। সংগ্রহের তারিখ ১০ এপ্রিল ২০১৩।  উইকিভ্রমণ থেকে পুরী রেলওয়ে স্টেশন ভ্রমণ নির্দেশিকা পড়ুন।
কিরীটী রায় (চলচ্চিত্র)

কিরীটী রায় একটি বাংলা রহস্যকাহিনী মূলক চলচ্চিত্র, যার পরিচালক হলেন অনিকেত চট্টোপাধ্যায়। ২০১৬ সালে প্রকাশিত এই ছবিটি বাঙালী সাহিত্যিক নীহাররঞ্জন গুপ্তের কিরীটী রায়ের গোয়েন্দা কাহিনী সেতারের সুর অবলম্বনে নির্মিত। এই ছবিতে কিরীটী রায়ের চরিত্রে অভিনয় করেছেন চিরঞ্জিত চক্রবর্তী। কলকাতার রাস্তায় কিরীটী ও তার সহকারী সুব্রত উদ্ধার করে একটি ছেলেকে। ছেলেটির নাম সুনীল। সে মরফিন ওষুধের প্রভাবে মরণাহত। এই সুনীলের সাথে কিছুকাল আগে বাসবী নাম্নী একটি মেয়ের হত্যা রহস্যের যোগসূত্র খুঁজে পায় কিরীটী। বাসবীর বিয়ে ঠিক হয়েছিল ব্রজেশ বলে এক যুবকের সাথে। বিবাহের আগেই খুন হয় বাসবী। কিরীটী তদন্তে নামে। চিরঞ্জিত চক্রবর্তী - কিরীটী লকেট চট্টোপাধ্যায় - কৃষ্ণা স্বস্তিকা মুখোপাধ্যায় - জুনিফার কৌশিক গঙ্গোপাধ্যায় - ইন্সপেকটর রথীন শিকদার সুজন মুখোপাধ্যায় - সুব্রত রাহুল ব্যানার্জী কাঞ্চনা মৈত্র সৌম্যজিৎ মজুমদার কৃষ্ণেন্দু দেওয়ানজি জয় বদলানি বিশ্বাস, সুরবেক। "ঘাসফুল আর পদ্মের তারারা মিলছেন সেতারের সুরে"। anandabazar.com (ইংরেজি ভাষায়)। সংগ্রহের তারিখ ২০১৯-০৯-১০।  প্রতিবেদন, নিজস্ব। "এবার পরদায় চিরঞ্জিতের কিরীটী"। ebela.in (ইংরেজি ভাষায়)। সংগ্রহের তারিখ ২০১৯-০৯-১০।
হেট মেইশে মেট ড্য পারেল

হেট মেইশে মেট ড্য পারেল (ওলন্দাজ: Het Meisje met de Parel আ-ধ্ব-ব: [hɛt ˈmɛɪ̯ʃə mɛt də paːrəl]; ইংরেজি ভাষায়: Girl with a Pearl Earring; বাংলা ভাষায়: মুক্তোর দুল পরিহিতা মেয়ে) ওলন্দাজ চিত্রশিল্পী জোহানস্‌ ভারমিরের আঁকা একটি বিখ্যাত তৈলচিত্র, যেটিতে একটি মুক্তার দুলকে ফোকাস হিসেবে ব্যবহার করা হয়েছে। চিত্রকর্মটি বর্তমানে নেদারল্যান্ড্‌সের দ্য হেগ শহরের মাউরিৎস্‌হোস জাদুঘরে রক্ষিত আছে। এটিকে কখনও কখনও "উত্তরের মোনা লিসা" বা "ওলন্দাজ মোনা লিসা" নামেও ডাকা হয়। জোহানস্‌ ভারমির জোহানস্‌ ভারমিরের অঙ্কিত চিত্রের তালিকা প্রবেশদ্বার:  চিত্রকর্ম
কাজী আনোয়ারা মনসুর

ড. কাজী আনোয়ারা মনসুর হলেন বাংলাদেশের একজন প্রখ্যাত শিক্ষাবিদ ও সমাজকর্মী। নারী শিক্ষায় অনন্য সাধারণ অবদানের জন্য ১৯৯৯ সালে তাকে “বেগম রোকেয়া পদক” প্রদান করা হয়। “মনসুর মিডিয়া” উদ্ভাবক অধ্যাপক ডাঃ কাজী আবুল মনসুর তার স্বামী এবং ফটো সাংবাদিক ড. শহিদুল আলম তার পুত্র। তিনি কলকাতার লেডি ব্র্যাবোর্ন কলেজে শিক্ষা লাভের পর ১৯৮০ সালে ঢাকা হতে ডক্টরেট ডিগ্রী অর্জন করেন। ১৯৫৭ সালের ২১ জানুয়ারি মাত্র ১৪ জন শিক্ষার্থী নিয়ে তিনি “আজিমপুর কিন্ডার গার্টেন স্কুল” প্রতিষ্ঠা করেন, যা পরবর্তীতে “অগ্রণী স্কুল এন্ড কলেজ, ঢাকা” নামে পরিচিতি লাভ করে এবং তিনি এখানে একাধারে ৩০ বছর যুক্ত থেকে এদেশে নারী শিক্ষার প্রসারে অনন্য অবদান রাখেন। ১৯৬৯ সালে কবি সুফিয়া কামালের নেতৃত্বে প্রগতিশীল নারী সংগঠন গড়ে তোলার সময় তিনিও অংশগ্রহণ করেন। তিনি বাংলাদেশ শিশু একাডেমির চেয়ারপার্সন হিসেবে দায়িত্ব পালন করেন। ১৯৯৯ সালে সমাজ ও নারীর ক্ষমতায়নে অবদানের স্বীকৃতি হিসেবে বাংলাদেশ সরকার কর্তৃক প্রদত্ত “বেগম রোকেয়া পদক” প্রদান করা হয় তাকে। অধ্যাপক ডাঃ কাজী আবুল মনসুর; ড. শহিদুল আলম; অগ্রণী স্কুল এন্ড কলেজ, ঢাকা; বেগম রোকেয়া পদক। "কারাগারে ড. শহিদুল : প্রথম শ্রেণির মর্যাদা দেওয়ার আবেদন"। দৈনিক কালের কন্ঠ - অনলাইন। ২৮ আগস্ট ২০১৮। সংগ্রহের তারিখ ১১ সেপ্টেম্বর ২০১৯।  "ব্যক্তিত্ব : মায়ের চোখে শহিদুল আলম"। দৈনিক প্রথম আলো - অনলাইন। ১৭ সেপ্টেম্বর ২০১৮। সংগ্রহের তারিখ ১১ সেপ্টেম্বর ২০১৯।  "প্রতিষ্ঠানের ইতিহাস"। অগ্রণী স্কুল এন্ড কলেজ, ঢাকা। ১২ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৯।  শহীদুল ইসলাম বিশ্বাস (জানুয়ারি ২০০৩)। "অগ্রণী স্কুল ও কলেজ"। সিরাজুল ইসলাম। বাংলাপিডিয়া। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১১ সেপ্টেম্বর ২০১৯।  "শহিদুল আলমকে নিয়ে মিথ্যা ও বিভ্রান্তিকর তথ্য ছড়ানো হচ্ছে"। পূর্বপশ্চিমবিডি.নিউজ - অনলাইন। ৯ আগস্ট ২০১৮। সংগ্রহের তারিখ ১১ সেপ্টেম্বর ২০১৯। [স্থায়ীভাবে অকার্যকর সংযোগ]
রবীন্দ্রপাল সিং

রবীন্দ্রপাল সিং (গুরুমুখী: ਰਵਿੰਦਰਪਾਲ ਸਿੰਘ; জন্ম: ১৪ অক্টোবর ১৯৮৮) একজন কানাডিয়ান ক্রিকেটার। ২০১৯ সালের এপ্রিল মাসে নামিবিয়ায় অনুষ্ঠিত আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য তাকে কানাডার দলে ডাকা হয়েছিল। ২২ শে এপ্রিল ২০১৯-এ তিনি আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় পাপুয়া নিউ গিনির বিপক্ষে কানাডার হয়ে প্রথম লিস্ট এ ক্রিকেটে অভিষিক্ত হন। নিজের লিস্ট এ-এর অভিষেকের আগে, নর্থ ক্যারোলিনার মরিসভিলিতে অনুষ্ঠিত ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার জন্য তাকে কানাডার স্কোয়াডে অন্তর্ভুক্ত করা হয়েছিল। ২০১৯ সালের জুনে, তাকে টরন্টো ন্যাশনালস ফ্র্যাঞ্চাইজি দলের হয়ে ২০১৯ গ্লোবাল টি-টোয়েন্টি কানাডা প্রতিযোগিতায় খেলার জন্য নির্বাচন করা হয়েছিল। আগস্ট ২০১৯ এ, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার আঞ্চলিক ফাইনালের জন্য কানাডার দলে স্থান পায়। ১৮ আগস্ট ২০১৯-এ কেইম্যান দ্বীপপুঞ্জের বিপক্ষে তিনি কানাডার হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। তিনি ছিলেন অভিষেক ম্যাচে কানাডার হয়ে টুয়েন্টি২০ ম্যাচে সেঞ্চুরি করা প্রথম ব্যাটসম্যান, যেখানে তিনি ৪৮ বল থেকে ১০১ রান করেছিলেন। তিনি টুয়েন্টি২০ অভিষেক ম্যাচে প্রথম সেঞ্চুরিকারী ব্যাটসম্যানও ছিলেন। ২০১৯ সালের সেপ্টেম্বরে, ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য তাকে কানাডার দলে অন্তর্ভুক্ত ছিলেন। "Ravinderpal Singh"। ESPN Cricinfo। সংগ্রহের তারিখ ২৪ এপ্রিল ২০১৯।  "Cricket Canada announces the Senior National Squad for the ICC WCL Division 2, Namibia"। Cricket Canada। ১০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৯।  "10th match, ICC World Cricket League Division Two at Windhoek, Apr 24 2019"। ESPN Cricinfo। সংগ্রহের তারিখ ২০ এপ্রিল ২০১৯।  "Canadian National Cricket Squad for ICC Americas World T20 SRQ & Schedule"। Cricket Canada। ২৪ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৯।  "Senior team for qualifiers announced"। Canada Cricket Online। সংগ্রহের তারিখ ২৪ এপ্রিল ২০১৯।  "Global T20 draft streamed live"। Canada Cricket Online। ৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২০ জুন ২০১৯।  "Squad selected for the ICC T20 World Cup Qualifier - Americas Final 2019, Bermuda"। Cricket Canada। ১০ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৯।  "2nd Match, ICC Men's T20 World Cup Americas Region Final at Sandys Parish, Aug 18 2019"। ESPN Cricinfo। সংগ্রহের তারিখ ১৮ আগস্ট ২০১৯।  "Canada beat Caymans in opener"। Cricket Canada। ১০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৯।  "Superb Singh century gets Canada off to winning start at ICC T20 World Cup Americas Regional Finals"। Inside the Games। সংগ্রহের তারিখ ১৯ আগস্ট ২০১৯।  "Stats: Canada's Ravinderpal Singh scores a century on his T20I debut"। Cric Tracker। ১৯ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৯।  "Canada squad for the ICC CWC Challenge League A, Malaysia"। Cricket Canada। ১২ মে ২০২০ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৯।  ইএসপিএনক্রিকইনফোতে রবীন্দ্রপাল সিং (ইংরেজি)
আবদুল হালিম চৌধুরী

আবদুল হালিম চৌধুরী (১৯২৮-১৯৮৭) বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য ও গণপ্রজাতন্ত্রী বাংলাদেশ সরকারের মন্ত্রী ছিলেন। তিনি পাকিস্তান সেনাবাহিনীর অবসরপ্রাপ্ত ক্যাপ্টেন এবং বাংলাদেশের মুক্তিযুদ্ধে যুদ্ধ করেছেন। আবদুল হালিম চৌধুরী ১ ফেব্রুয়ারি ১৯২৮ সালে ব্রিটিশ ভারতের পূর্ব বাংলার মানিকগঞ্জের শিবালয়ে জন্মগ্রহণ করেন। তিনি ফরিদপুর জেলা স্কুল থেকে স্নাতক ডিগ্রি অর্জন করেছেন। রাজশাহী বিশ্ববিদ্যালয় থেকে অর্থনীতিতে বিএ শেষ করেন। তিনি ঢাকা বিশ্ববিদ্যালয়ে স্নাতকোত্তর শুরু করেন। ১৯৫০ সালে ছাত্র থাকাকালীন আবদুল হালিম চৌধুরী পাকিস্তান সেনাবাহিনীতে যোগ দেন। সেনাবাহিনীতে তিনি প্রথম পাঞ্জাব রেজিমেন্টে অ্যাডজুটান্ট এবং কোয়ার্টার মাস্টার হিসাবে দায়িত্ব পালন করেন। তিনি ১৪ তম বিভাগের জিওসির সহায়ক শিবিরের দায়িত্ব পালন করেন। তিনি পূর্ব পাকিস্তানের বিশ্ববিদ্যালয় অফিসার্স ট্রেনিং কর্পস ব্যাটালিয়নের কমান্ডিং অফিসার ছিলেন। ১৯৬২ সালে তিনি স্বাস্থ্যগত কারণে সেনাবাহিনী থেকে অবসর গ্রহণ করেন। তিনি পূর্ব পাকিস্তান শিল্প উন্নয়ন কর্পোরেশনে যোগদান করেন। কুষ্টিয়ায় একটি সুগার মিল স্থাপনের অভিযোগে তাকে অভিযুক্ত করা হয়েছিল। ১৯৬৬ সালে তিনি ন্যাশনাল আওয়ামী পার্টিতে যোগ দেন। ১৯৭০ সালে পাকিস্তানের সাধারণ নির্বাচনে তিনি মোজাফফর আহমেদের নেতৃত্বে ন্যাশনাল আওয়ামী পার্টির মনোনীত প্রার্থী হয়ে প্রতিদ্ধন্দিতা করেন। ১৯৭১ সালে বাংলাদেশের স্বাধীনতা যুদ্ধের সময় তিনি মানিকগঞ্জের বিপ্লবী কমিটি গঠনে সহায়তা করেন। তাকে ঢাকা সদর ও গাজীপুরে সামরিক অভিযানের দায়িত্বে নিযুক্ত করা হয়। বাংলাদেশের স্বাধীনতার পরে ১৯৭৩ সালের বাংলাদেশ সাধারণ নির্বাচনে তিনি আবারও ন্যাপ (এম) প্রার্থী হিসাবে প্রতিদ্ধন্দিতা করেন।। এর পর তিনি ইউনাইটেড পিপলস পার্টির সভাপতি হন। ১৯৭৯ সালে তিনি বাংলাদেশ জাতীয়তাবাদী দল থেকে সংসদ সদস্য নির্বাচিত হন। তিনি রাষ্ট্রপতি জিয়াউর রহমানের মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রীর দায়িত্ব পালন করেন। পরে তিনি রাষ্ট্রপতি আবদুস সাত্তারের খাদ্য ও ত্রাণ মন্ত্রীর মন্ত্রিসভায় ছিলেন। তিনি বিএনপির জাতীয় নির্বাহী কমিটির সদস্য ছিলেন। হুসেইন মুহাম্মদ এরশাদ ক্ষমতায় আসার পর তিনি জাতীয় পার্টিতে যোগ দেন। তখন তিনি কৃষি ও খাদ্যমন্ত্রী ছিলেন। আবদুল হালিম চৌধুরী ৭ অক্টোবর ১৯৮৭ সালে তিনি মারা যান। "Manikganj, Bogra freed this day"। The Daily Star। ১৩ ডিসেম্বর ২০১৬। সংগ্রহের তারিখ ৩১ ডিসেম্বর ২০১৬।  Hossain, Abu Md. Delwar (২০১২)। "Chowdhury, Abdul Halim"। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ২০ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২০।  Chakravarty, S. R. (১৯৮৮)। Bangladesh, the Nineteen Seventy-nine Elections। South Asian Publishers। পৃষ্ঠা 122। আইএসবিএন 81-7003-088-9।
মোহাম্মদ আবদুল হক

মোহাম্মদ আবদুল হক (১৯১৮-১৯৯৬) যিনি এম. এ. হক নামে পরিচিত। ছিলেন সাবেক মন্ত্রী, সংসদ সদস্য, পুলিশের আইজিপি, লেখক ও বাংলাদেশ এসোসিয়েশন অব ইন্টারন্যাশনাল রিক্রুটিং এজেন্সিসের (বায়রা) প্রতিষ্ঠাতা সভাপতি। মোহাম্মদ আবদুল হকের জন্ম ১ জানুয়ারি ১৯১৮ সালে ব্রিটিশ ভারতের আসামের সিলেট জেলার জকিগঞ্জের কমলপুর। তার পিতা মোহাম্মদ সবজান আলী ও মাতা সকিনা খাতুন। তিনি ১৯৪২ সালে মুরারি চাঁদ কলেজ থেকে ইংরেজিতে বিএ ডিগ্রি অর্জন করেন। মোহাম্মদ আবদুল হক ১৯৪৩ সালে আসাম পাবলিক সার্ভিস কমিশন পরীক্ষায় উত্তীর্ণ হন এবং উপ-সুপারিনটেন্ডেন্ট পদে পুলিশে নিযুক্ত হন। ১৯৪৭ সালে ভারত বিভাগের পরে তিনি পাকিস্তান পুলিশ সার্ভিসে যোগদানের সিদ্ধান্ত নেন। তিনি ঢাকা জেলা, ময়মনসিংহ জেলা, নোয়াখালী জেলা, এবং রংপুর জেলার জেলা পুলিশ সুপার হিসাবে দায়িত্ব পালন করেন। ১৯৫৯ সালে তাকে রাষ্ট্রপতি পুলিশ পদক দেওয়া হয়। ১৯৬০ সালে তাকে অতিরিক্ত পুলিশ মহাপরিদর্শক করা হয়। ১৯৬৩ সালে তিনি তমঘা-ই-পাকিস্তান ভূষিত হন। ১৯৬৫ থেকে ১৯৬৯ সাল পর্যন্ত তিনি সড়ক পরিবহন কর্পোরেশনের চেয়ারম্যানের দায়িত্ব পালন করেন। তিনি ১৯৬৯ সালে পাকিস্তান সরকার থেকে সিতারা-ই-খিদমত পুরস্কার পেয়েছিলেন। মোহাম্মদ আবদুল হক অবসর গ্রহণের পর একটি হাসপাতাল প্রতিষ্ঠা করেছিলেন। তার হাসপাতাল বাংলাদেশের মুক্তিযুদ্ধের সময় বেসামরিকদের আশ্রয়স্থল হিসাবে কাজ করেছিল। তিনি ১৯৭০-এর দশকে রাজনীতিতে যোগ দিয়েছিলেন। জিয়াউর রহমানের বিএনপিতে যোগ দিয়ে ১৯৭৯ সালের নির্বাচনে বাংলাদেশ জাতীয়তাবাদী দল তাকে না দিলে স্বতন্ত্র হিসাবে সাবেক সিলেট-১০ (বর্তমান সিলেট-৫) আসন থেকে সংসদ সদস্য নির্বাচিত হন। ১৯৮৫ থেকে ১৯৮৬ সাল পর্যন্ত তিনি রাষ্ট্রপতি হুসেন মোহাম্মদ এরশাদের মন্ত্রিসভায় ভূমি প্রশাসন ও ভূমি সংস্কারমন্ত্রী হিসেবে দায়িত্ব পালন করেন। এম এ হক জনদলের ভারপ্রাপ্ত সভাপতি (১৯৮৫-৮৬) হিসেবে দায়িত্ব পালন করলেও পরবর্তীকালে ১৯৮৭ সালে রাজনীতি থেকে অবসর গ্রহণ করেন। তিনি জনহিতকর অবদানের জন্য ভাসানী পদক এবং শেরে বাংলা পদক পেয়েছিলেন। তিনি চট্রগ্রামের এসপি থাকার সময় তিনি তৎকালীন পাকিস্তান জাতীয় পরিষদের স্পিকার ও ভারপ্রাপ্ত প্রেসিডেন্ট ফজলুল কাদের চৌধুরীর বোন তথা সালাহউদ্দিন কাদের চৌধুরীর ফুফু ফাহমিদা বেগমকে বিয়ে করেন। তাদের এক ছেলে মোহাম্মদ রিয়াজুল হক, দুই কন্যা সংঙ্গীত শিল্পী রেহানা আশিকুর রহমান ও মিডিয়া ব্যক্তি ফারহানা হক রাহমানের জনক। তার রচিত উল্লেখযোগ্য গ্রন্থ- রাহুগ্রস্ত বাংলাদেশ দেশটা কি রসাতলে যাবে সৃষ্টির সেরা শত মানব দারিদ্র্য বিমোচন Yahya’s Master Plan মোহাম্মদ আবদুল হক ৬ এপ্রিল ১৯৯৬ সালে বাংলাদেশের ঢাকায় মারা যান। বনানী কবরস্থানে তাকে সমাহিত করে হয়। তার স্মৃতিতে এম এ হক ফাউন্ডেশন গঠন করে হয়। শাহীদা আখতার (২০১২)। "হক, মোহাম্মদ আবদুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "জকিগঞ্জ উপজেলাঃ প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ২৮ আগস্ট ২০১৯। ২২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।